Land Rover se Defender herrys uit die dood  Die nuwe Land Rover Defender. Foto: Verskaf Menings verskil oor voertuie. Party mense is ’Cruiser-liefhebbers, ander verkies Jeep – maar daar is ŉ groot aantal mense wie se harte vinniger klop vir ŉ Landy. Dit is in hul bloed. Kingsley Holgate het al miljoene kilometers in verskeie Land Rovers afgelê met sy humanitêre pogings reg om die wêreld. Ek self hou baie van die ikoniese Defender se ontwerp. Die 90 lyk vir my fantasties – en ek weet hy het fantastiese veldryvermoë. Toe die laaste Defender so ŉ paar jaar terug van die produksielyn afgerol het, was ek hartseer. Ek het gevoel dit is moderne regulasies wat intree en ŉ ou staatmaker tot nuut bring. Gelukkig het Land Rover ander planne gehad. Die nuwe Land Rover Defender. Foto: Verskaf Land Rover het albei die 90- en 110-bakstyle herontwerp. Die nuwe modelle dra steeds die ou name wat wys dat die een se asafstand 90 duim lank is, en die ander 110 duim. Slegs die 110 is nou in Suid-Afrika beskikbaar, en die 90 sal vroeg in 2021 sy buiging maak. Daar is nou drie enjins beskikbaar. ŉ P400 sessilinder petrolweergawe met hibridiese tegnologieë wat 294 kW en 550 Nm bied. Dan kan eienaars kies tussen twee viersilinder weergawes, ŉ turbo petrol met 221 kW en 400 Nm, sy naam is die P300 … óf ŉ D240 tweeling turbo diesel met 177 kW en 430 Nm. Land Rover maak gebruik van ŉ 8-spoed wringkragomsitter outomatiese ratkas. Die nuwe Land Rover Defender. Foto: Verskaf Daar is vier spesifikasievlakke beskikbaar – en dan vier opsionele pakkette. Daar is die intree Defender, dan S, SE en HSE. Die vier pakkette is die Explorer Pack, Adventure Pack, Country Pack en Urban Pack. Die verskeie pakkette verpersoonlik jou Landy soos jy hom wil hê. Aan die 4×4-kant spog die nuwe Defender met permanente allewielaandrywing met ŉ sluitbare middelewenaar, en ŉ opsionele aktiewe sluitbare agterewenaar. 291 mm grondvryhoogte te danke aan die lugvering bied 500 mm vering artikulasie, indrukwekkend. Die Defender kan deur 900 mm diep water loop sonder ŉ probleem. Ek self kan nie wag om my hande op ŉ nuwe Defender te kry nie. Tot dán – gaan bou jou eie Defender hier. Die reeks lyk só: Die reeks word gedek deur ŉ 5 jaar/ 100 000 km waarborg en omvattende instandhoudingsplan. Diensintervalle is elke 2 jaar/ 34 000 km. Ons sal nadat ons ŉ tydjie met die Defender deurgebring het hom met sy mededingers vergelyk.